Dr Niyitegeka arasaba ko urukiko rwafata icyemezo gihatira Komisiyo y'igihugu yo kurwanya jenoside gutanga amadosiye y'imanza gacaca zashingiweho mu kumuhamya ibyaha. Uyu washakaga kwiyamamariza umwanya w'umukuru w'igihugu mu matora ya 2003 aravuga ko kubona izo nyandiko byamufasha gusubirishamo urubanza we yita ko yarenganye.
Ikigo cy'igihugu gishinzwe igororamuco kiravuga ko ikibazo cy'ibiyobyabwenge kirushaho guhangayikisha abatari bake. Umuyobozi w'icyo kigo bwana Aime Bosenibamwe arasaba ko habaho gukumira hakiri kare bitaba ibyo hakazavuka ibibazo by'ingutu mu rubyiruko.